București, 24 septembrie 2012

**Conferință de promovare a proiectului**

***Politici publice fundamentate în Învățământul Superior: o premisă necesară pentru dezvoltarea României***

**Unitatea Executivă pentru Finanţarea Învăţământului Superior, a Cercetării, Dezvoltării şi Inovării (UEFISCDI), promovare proiect**

Proiectul este cofinanţat din FONDUL SOCIAL EUROPEAN prin Programul Operaţional Dezvoltarea Capacităţii Administrative 2007-2013

cod SMIS 34912

Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI) organizează marți, 25 septembrie 2012, conferința de promovare a proiectului ***Politici publice fundamentate în Învățământul Superior: o premisă necesară pentru dezvoltarea României.***

Evenimentul, care va avea loc în Sala Senat a Universității ”Politehnica” din București (Splaiul Independenței nr. 313, Sector 6, București), va reuni, începând cu ora 18.00, experți în fundamentarea si formularea politicilor publice din învățământul superior, reprezentanți ai instituțiilor guvernamentale de profil, precum și reprezentanți ai instituțiilor de învățământ superior din România.

Proiectul *Politici publice fundamentate în Învățământul Superior: o premisă necesară pentru dezvoltarea României* are ca obiectiv major dezvoltarea capacității instituționale de elaborare a politicilor publice în domeniul învățământului superior, în vederea reformării și modernizării acestuia.

Modulele de lucru ale proiectului își propun, prin activitățile aferente:

* eficientizarea procesului de colectare și de interpretare a datelor pentru uz intern și în vederea raportărilor internaționale, care să servească decidenților în fundamentarea politicilor publice;
* creșterea nivelului de informare a personalului implicat în exercițiile de raportare a datelor din învățământul superior, precum și a personalului implicat în elaborarea politicilor publice, prin diverse sesiuni de formare, ghiduri și studii de caz;
* elaborarea a numeroase studii privitoare la impactul politicilor publice din învățământul superior, la adecvarea și performanța sistemelor interne de management al calității din universitățile din România, la angajamentele României în Spațiul European al Învățământului Superior (SEIS) și la echitatea, coeziunea socială și procesul de internaționalizare în instituțiile de învățământ universitar;
* dezvoltarea cadrului metodologic pentru utilizarea în România a instrumentelor de transparență (”transparency tools”), potrivit angajamentelor României în Spațiul European al Învățământului Superior și realizarea unei analize a profilurilor universităților, după modelul U-Map;
* dezvoltarea unui set de instrumente informaționale și metodologii specifice pentru analiza semantică a documentelor de politici publice din învățământul superior;
* promovarea egalității de șanse și a dezvoltării durabile prin intermediul învățământului superior și a cercetării.

Proiectul *Politici publice fundamentate în Învățământul Superior: o premisă necesară pentru dezvoltarea României* va implica activ, pe parcursul desfășurării acestuia, specialiști cu expertiză vastă în colectarea și analiza datelor, precum și în elaborarea de politici publice în învățământul superior. Astfel, în cadrul proiectului vor fi implicați experți români în diferite aspecte ale politicilor publice în învățământul superior, dar și reprezentanți ai unor instituții de prestigiu la nivel european (International Association of Universities, Central Europe University – Budapesta, Dublin Institute of Technology, European University Institute – Florența, Higher Education Statistics Agency – Marea Britanie, European Quality Assurance Register for Higher Education etc.). În cadrul proiectului vor fi organizate numeroase întâlniri de lucru, Mutual Learning Workshops, mese rotunde și sesiuni de training.

Pagină web : [www.pp-is.forhe.ro](http://www.pp-is.forhe.ro).

Persoană de contact : Cezar Mihai Haj, expert proiect (e-mail: cezar.haj@uefiscdi.ro; tel : +40 (0)21 3071992.